Mann siktet for å ha befølt pasienter
Mannen ble pågrepet tirsdag, melder Bergens Tidende. - Jeg kan bekrefte at vi har pågrepet en helsearbeider og siktet ham for seksuell handling, sier politijurist ved Hordaland politidistrikt, Asbjørn Onarheim, til avisen. Det var en anmeldelse fra den aktuelle institusjonen som førte til pågripelsen. Den siktedes forsvarer opplyser at mannen benekter straffskyld. Politiet vurderer om de vil be om at mannen varetektsfengsles på grunn av faren for bevisforspillelse.
En ansatt ved en helseinstitusjon i Bergen er siktet for å ha befølt tre mannlige pasienter mens de sov.